ตลท.เตือน IFEC เร่งแก้ไขเหตุเพิกถอนก่อนถูกถอดพ้นตลาดฯ
ตลท.เตือน IFEC เร่งแก้เหตุเพิกถอนก่อนถูกถอดพ้นตลาดฯ
ตลท.เตือน IFEC เร่งแก้ไขเหตุเพิกถอนก่อนถูกถอดพ้นตลาดฯ
1 เม.ย. 2563

ตลาดหลักทรัพย์แห่งประเทศไทย (ตลท.) แจ้งว่า ตามที่ตลาดหลักทรัพย์ฯ ได้ประกาศให้บริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือ IFEC เข้าข่ายอาจถูกเพิกถอนกรณีบริษัทไม่นำส่งงบการเงินภายในกำหนด บัดนี้ใกล้ครบกำหนดเวลาแก้ไขเหตุเพิกถอน โดยบริษัทจะต้องแต่งตั้งผู้สอบบัญชีประจำปี 2560 ถึงปี 2562 ภายในวันที่ 30 เมษายน 2563
ดังนั้น ตลาดหลักทรัพย์ฯ จึงขอแจ้งให้ IFEC เร่งดำเนินการแก้ไขเหตุเพิกถอนให้หมดไป หาก IFEC ยังไม่สามารถแก้ไขให้เหตุเพิกถอนหมดไปภายในระยะเวลาที่กำหนด ตลาดหลักทรัพย์ฯ จะเสนอคณะกรรมการตลาดหลักทรัพย์ฯ เพื่อพิจารณาเพิกถอนหุ้นสามัญของบริษัทจากการเป็นหลักทรัพย์จดทะเบียนต่อไป